Κοινή ανακοίνωση εξέδωσαν οι τρεις Ποντιακές Ομοσπονδίες, καταδικάζοντας τα όσα έγιναν στην εκδήλωση για την Ημέρα Μνήμης της Γενοκτονίας, με την άγρια επίθεση στον Γιάννη Μπουτάρη.

Σε αυτή σημειώνουν πως όσοι επιτέθηκαν στον Δήμαρχο δεν έχουν σχέση με τον οργανωμένο ποντιακό χώρο, ενώ ανέφεραν πως μέλη της οργανωτικής επιτροπής τραυματίστηκαν προσπαθώντας να τον προστατέψουν.

Αναλυτικά η ανακοίνωση

“Καταδικάζουμε με τον πλέον κατηγορηματικό τρόπο την επίθεση που δέχθηκε σήμερα ο Δήμαρχος Θεσσαλονίκης, Γιάννης Μπουτάρης. Ακραία στοιχεία, δράστες της επίθεσης, ουδεμία σχέση έχουν με τον οργανωμένο ποντιακό χώρο.

Αναφέρουμε ότι μέλη της οργανωτικής επιτροπής των εκδηλώσεων τραυματίστηκαν στην προσπάθειά τους να προστατεύσουν τον Δήμαρχο”.